ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৪ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৩.৯৬ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ২২,৪১৬
সক্রিয়ভাবে আক্রান্তের পরিমাণ ০.০৫ শতাংশ
বর্তমানে আরোগ্যের হার ৯৮.৭৩ শতাংশ
গত ২৪ ঘন্টায় ২,৬৯৭ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,২৫,৪৫৪
গত ২৪ ঘণ্টায় নতুন করে আক্রান্তের সংখ্যা ৩,৯৬২
দৈনিক আক্রান্তের হার ০.৮৯ শতাংশ
সাপ্তাহিক ভিত্তিতে আক্রান্তের হার ০.৭৭ শতাংশ
এ পর্যন্ত ৮৫.২২ কোটি নমুনা পরীক্ষা করা হয়েছে;
গত ২৪ ঘন্টায় ৪,৪৫,৮১৪টি নমুনা পরীক্ষা করা হয়েছে
CG/ SB
(Visitor Counter : 95
প্রতিরক্ষামন্ত্রক
পূর্বাঞ্চলীয় সেনা প্রধানের তাওয়াং সফর
কলকাতা, ২৬ অক্টোবর, ২০১৯
পূর্বাঞ্চলীয় সেনা প্রধান লেফটেন্যান্ট জেনারেল অনিল চৌহান ২৪ ও ২৫শে অক্টোবর অরুণাচল প্রদেশের তাওয়াং সেক্টরের সীমান্তবর্তী এলাকার নিরাপত্তা পরিস্থিতি এবং যে কোনরকম পরিস্থিতির মোকাবিলার বিষয়ে সেনাবাহিনীর প্রস্তুতি পর্যালোচনা করেন।
পূর্বাঞ্চলীয় সেনা প্রধানের সঙ্গে ছিলেন গজরাজ কোরের লেফটেন্যান্ট জেনারেল মনোজ পান্ডে। পূর্বাঞ্চলীয় সেনা প্রধানের সামনে সেনাবাহিনীর প্রস্তুতি তুলে ধরা হয়।
পরে পূর্বাঞ্চলীয় সেনা প্রধান বলেন, যে কোনরকম আবহাওয়া এবং প্রতিকূল ভৌগোলিক অবস্থার মধ্যেও দেশের নিরাপত্তা ও বিপদসঙ্কুল এলাকায় পরিস্থিতির মোকাবিলায় সেনাবাহিনী যেভাবে কাজ করে চলেছে তা প্রশংসনীয়। তিনি, সেনাবাহিনী এবং স্থানীয় প্রশাসনকে একযোগে কাজ করার আহ্বান জানান এবং যে কোনরকম পরিস্থিতির মোকাবিলার জন্য তৈরি থাকতে বলেন।
CG/SS/DM
(Visitor Counter : 10
শিল্পওবাণিজ্যমন্ত্রক
শিল্প করিডর গড়ে তোলা
নয়াদিল্লি, ২০ নভেম্বর, ২০১৯
কেন্দ্রীয় সরকার সারা দেশে পাঁচটি শিল্প করিডর প্রকল্প গড়ে তোলার অনুমতি দিয়েছে। জাতীয় শিল্প করিডর উন্নয়ন ও রূপায়ণ পরিষদ এই প্রকল্পগুলির রূপায়ণের দায়িত্বে রয়েছে। এই পাঁচটি শিল্প করিডর হ’ল : দিল্লি – মুম্বাই শিল্প করিডর; অমৃতসর – কলকাতা শিল্প করিডর; চেন্নাই – বেঙ্গালুরু শিল্প করিডর; বিশাখাপত্তনম – চেন্নাই শিল্প করিডর -সহ ইস্ট কোস্ট অর্থনৈতিক করিডর এবং বেঙ্গালুরু – মুম্বাই শিল্প করিডর।
অমৃতসর – কলকাতা শিল্প করিডর রূপায়ণের জন্য সম্ভাব্য পরিকল্পনা প্রণয়নের কাজ ইতিমধ্যেই শেষ হয়েছে। এছাড়াও, এই করিডর যে রাজ্যগুলিতে গড়ে উঠবে, সেই রাজ্যগুলির একটি করে জায়গাকে সুসংবদ্ধ উৎপাদন ক্লাস্টার হিসাবে চিহ্নিত করা হয়েছে। এর মধ্যে পশ্চিমবঙ্গের রঘুনাথপুর ক্লাস্টারও রয়েছে। রঘুনাথপুরে এ ধরনের ক্লাস্টার গড়ে তোলার জন্য বিস্তারিত মাস্টার পরিকল্পনা ও প্রাথমিক কারিগরিমূলক কাজ পুরোদমে চলছে। এছাড়াও, বিশাখাপত্তনম – চেন্নাই শিল্প করিডর-সহ ইস্ট কোস্ট অর্থনৈতিক করিডর রূপায়ণের জন্য এশীয় উন্নয়ন ব্যাঙ্কের কাছ থেকে ৬৩১ মিলিয়ন মার্কিন ডলার ঋণ সহায়তা নেওয়া হচ্ছে। এই অর্থনৈতিক করিডর রূপায়ণের জন্য পূর্ব উপকূলের যে রাজ্যগুলিকে চিহ্নিত করা হয়েছে তার মধ্যে পশ্চিমবঙ্গ-ও রয়েছে। লোকসভায় আজ এক প্রশ্নের লিখিত জবাবে এই তথ্য জানান কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল।
SSS/BD/SB
(Visitor Counter : 65
জলশক্তি মন্ত্রক
পলি নিষ্কাশনে পরিকাঠামোগত উন্নয়নের জন্য নরওয়েজিয়ান ইনস্টিটিউট অফ বায়ো ইকনমি রিসার্চের সঙ্গে সি গঙ্গার সমঝোতা চুক্তি স্বাক্ষর
নতুন দিল্লী, ১৪ ডিসেম্বর, ২০২০
নদীর নাব্যতা রক্ষায় পলি নিষ্কাশনে পরিকাঠামোগত উন্নয়নের জন্য নরওয়েজ ইনস্টিটিউট অফ বায়ো ইকোনমি রিসার্চের সঙ্গে সেন্টার ফর গঙ্গা রিভার বেসিন ম্যানেজমেন্ট এন্ড স্টাডিস, সি গঙ্গার একটি চুক্তিপত্র স্বাক্ষরিত হয়েছে। ইন্ডিয়া ওয়াটার ইম্প্যাক্ট সামিটের চতুর্থ দিনে আজ এই চুক্তিপত্র স্বাক্ষরিত হয়। নরওয়েতে ভারতের রাষ্ট্রদূত ডক্টর ভাস্কর বলেছিলেন, ভারতে নরওয়ের সেরা ব্যবস্থাপনার সুযোগ নেওয়া উচিত এবং তারা কিভাবে স্থানীয় প্রয়োজনের সাথে খাপ খাইয়ে নিতে পারে তা দেখতে হবে। অন্যদিকে, ভারতে নিযুক্ত নরওয়ের কূটনীতিক করিনা অ্যাসবজর্নসেন আশা প্রকাশ করেছেন যে নরওয়ে বিশেষত জলবায়ু পরিবর্তন ও পরিবেশ সংরক্ষণরোধে ভারতের সাথে সম্পর্ক আরও গভীর করতে চায়। ভারতের সঙ্গে তাঁদের কাজ করার বিষয়টি নিয়ে তিনি গভীর আগ্রহ প্রকাশ করেন। দিল্লিতে তাঁরা একটি কেন্দ্রও চালু করেছে বলে জানান।
জলশক্তি মন্ত্রকের সচিব শ্রী ইউ পি সিং জানিয়েছেন যে ভারতের জলের কোনো ঘাটতি নেই তবে জল ব্যবস্থাপনার উন্নতি করতে হবে এবং এর পাশাপাশি বর্জ্য ব্যবস্থাপনার ক্ষেত্রে বিভিন্ন উদ্যোগের বিষয়ে আলোকপাত করতে হবে।
স্বরাষ্ট্র মন্ত্রক
দেশজুড়ে সন্ত্রাসবাদী কার্যকলাপ হ্রাস
নয়াদিল্লি, ২৪ জুলাই, ২০১৯
২০০৯ সালের পয়লা এপ্রিল থেকে এ বছরের ৩০ জুন পর্যন্ত জঙ্গী কার্যকলাপের সংখ্যা আগের দশকের তুলনায় হ্রাস পেয়েছে। জঙ্গীদের বিরুদ্ধে কঠোর মনোভাব নেওয়ায় নিরাপত্তা বাহিনীগুলি সন্ত্রাসবাদ মোকাবিলায় ধারাবাহিকভাবে ফলপ্রসু পদক্ষেপ নিতে পারছে। এরফলে এ ধরণের ঘটনা নিম্নমুখি। এই প্রেক্ষাপটে বিগত দশকের সঙ্গে এই দশকের সন্ত্রাসবাদী কার্যকলাপের সংখ্যা ৭১ থেকে কমে ২১-৯০% কম। জম্মু-কাশ্মীরে এই সময়ে সংখ্যাটি কমে দাঁড়িয়েছে ২৩,২৯০ থেকে ৩১৮৭-এ অর্থাৎ ৮৬% কম। এছাড়া ২০১৮-র প্রথম ৬ মাসের সঙ্গে চলতি বছরের প্রথম ৬ মাসের তুলনা করলে জঙ্গী কার্যকলাপ ২৮% কমেছে। জম্মু-কাশ্মীরে জঙ্গী দমনে নিরাপত্তা বাহিনীর উদ্যোগ এই সময়ের নিরিখে ৫৯% বেড়েছে।
সরকার জঙ্গীবাদকে কোনো অবস্হাতেই সহ্য করবে না। কেন্দ্র এবং রাজ্যস্তরে গোয়েন্দা ও নিরাপত্তা সংস্হাগুলি পরস্পরের মধ্যে নিবিড় ও ফলপ্রসু সহযোগিতা বজায় রাখে। আর প্রতিনিয়ত এই ব্যবস্হাটি বহু সংস্হার মধ্যে সমন্বয়ের কেন্দ্র হিসেবে মাল্টি এজেন্সি সেন্টার বা ম্যাক সক্রিয়।
জঙ্গী তৎপরতা সংক্রান্ত মামলাগুলির তদন্তের জন্য জাতীয় তদন্তকারী সংস্হা- এনআইএ গুরুত্বপূর্ণ ভূমিকা পালন করে। রাজ্যগুলি সন্ত্রাসবাদী ঘটনা প্রতিহত করতে বিশেষ বাহিনী গড়ে তুলেছে। রাজ্যগুলিকে এইসব ঘটনা মোকাবিলার জন্য কেন্দ্রীয় সশস্ত্র পুলিশ বাহিনী ও জাতীয় নিরাপত্তা বাহিনী  নানা জায়গায় সাহায্য করে।
লোকসভায় এক লিখিত প্রশ্নের জবাবে এই তথ্য জানান কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/CB/NS
(Visitor Counter : 71
প্রধানমন্ত্রীরদপ্তর
কম্বোডিয়ার রাজা নরোডম সিহামনির সঙ্গে প্রধানমন্ত্রীর সাক্ষাৎ নিবিড় সাংস্কৃতিক সম্পর্ক এবং উন্নয়নের বিষয়ে অংশীদারিত্ব আরও মজবুত করার বিষয়ে মতবিনিময় জি২০-র সভাপতিত্ব গ্রহণ করায় প্রশংসা ও শুভেচ্ছা কম্বোডিয়ার রাজার
প্রধানমন্ত্রী শ্রী নরেন্দ্র মোদী আজ কম্বোডিয়ার রাজা নরোডম সিহামনির সঙ্গে রাষ্ট্রপতি ভবনে সাক্ষাৎ করেছেন। কম্বোডিয়ার রাজা ২৯ থেকে ৩১ মে পর্যন্ত ভারত সফরে এসেছেন। এটিই তাঁর প্রথম ভারত সফর।
প্রধানমন্ত্রী ও রাজা সিহামনি দুই দেশের মধ্যে যে ঘনিষ্ঠ সম্পর্ক রয়েছে সে বিষয়ে আলোচনা করেন। এছাড়াও দুই দেশের মধ্যে সাংস্কৃতিক এবং মানুষে মানুষে যোগাযোগ বাড়ানোর বিষয়ে আলোচনা হয়।
প্রধানমন্ত্রী কম্বোডিয়ার রাজাকে কম্বোডিয়ার সঙ্গে বিভিন্ন ক্ষেত্রে দ্বিপাক্ষিক সম্পর্ক আরও মজবুত করার বিষয়ে ভারতের প্রতিশ্রুতির উল্লেখ করেন। রাজা সিহামনি উন্নয়নের জন্য ভারতের সহযোগিতার প্রশংসা করেন ও প্রধানমন্ত্রীকে ধন্যবাদ জানান। ভারত জি২০-র সভাপতির দায়িত্ব গ্রহণ করায় প্রশংসা করেন নরোডম সিহামনি এবং ভারতকে শুভেচ্ছা জানান।
CG/PM/NS …30.05.23 ….184
(Visitor Counter : 66
প্রধানমন্ত্রীরদপ্তর
প্রধানমন্ত্রী মন কি বাত-এর জন্য পরামর্শ চেয়েছেন
নয়াদিল্লি, ১৫ জুলাই, ২০২২
প্রধানমন্ত্রী শ্রী নরেন্দ্র মোদী তাঁর পরবর্তী ‘মন কি বাত’ পর্বের জন্য জনগণকে তাঁদের পরামর্শ দিতে বলেছেন। ৩১ জুলাই বেলা ১১টায় এই অনুষ্ঠান সম্প্রচারিত হবে। MyGov, ‘নমো’ অ্যাপ বা ১৮০০১১৭৮০০ নম্বরে রেকর্ড করে বার্তা পাঠানো যাবে।
ট্যুইট বার্তায় প্রধানমন্ত্রী বলেন, “MyGov-এর জন্য আমন্ত্রণ জানাচ্ছি।
এ মাসের ৩১ তারিখের ‘মন কি বাত’-এর জন্য আপনার কি কোনও পরামর্শ আছে? আমি তা শুনতে আগ্রহী। আপনারা MyGov বা ‘নমো’ অ্যাপ-এ আপনাদের বার্তা পাঠান অথবা ১৮০০১১৭৮০০ নম্বরে রেকর্ড করে আপনার মতামত জানান।”
(PG/PM/DM
অর্থমন্ত্রক
কর্মসংস্হানের সুযোগ সৃষ্টিতে প্রথাগত শিল্পের উন্নয়নে এসএফইউআরটিআই প্রকল্পের আওতায় আরও বেশি কমন ফেসিলিটি সেন্টার গঠন
মৎস পালন পরিচালনার জন্য প্রধানমন্ত্রী মৎস সম্পদ যোজনা
নয়াদিল্লি, ০৫ জুন, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন জানিয়েছেন চিরাচরিত ঐতিহ্যশালী শিল্পগুলির উন্নয়ন এবং উৎসাহদানের লক্ষ্যে বিশেষ তহবিল ঐতিহ্যবাহী শিল্পগুলির বিকাশ ও পুনরুজ্জীবন তহবিল বা এসএফইউআরটিআই প্রকল্পের আওতায় সরকার আরও কমন ফেসিলিটি সেন্টার স্হাপন করার সিদ্ধান্ত নিয়েছে। সংসদে আজ ২০১৯-২০ সালের কেন্দ্রীয় বাজেট পেশ করে তিনি বলেন, এরফলে কর্মসংস্হানের সুযোগ যেমন সৃষ্টি হবে, পাশাপাশি চিরাচরিত ঐতিহ্যশালী শিল্পগুলির জন্য ক্লাস্টার গঠন করা সম্ভব হবে। ফলে এই শিল্পগুলি আরও উৎপাদনক্ষম এবং লাভদায়ক হবে। বাঁশ, মধু এবং খাদি ক্লাস্টারের ওপর বিশেষ গুরুত্ব দেওয়া হয়েছে। এসএফইউআরটিআই প্রকল্পের আওতায় ২০১৯-২০ অর্থবর্ষে ৫০ হাজার কারিগরের জন্য ১০০টি নতুন ক্লাস্টার গঠন করা হবে। উদ্ভাবন, গ্রামীণ শিল্প এবং শিল্পোদ্যোগে উৎসাহ দেওয়ার লক্ষ্যে প্রকল্প এর আওতায় প্রাণীপালন সংক্রান্ত বিভিন্ন ব্যবসায় উৎসাহ দেওয়া হবে। গ্রামীণ কৃষিজ শিল্পক্ষেত্রে ২০১৯-২০ অর্থবর্ষে ৭৫ হাজার দক্ষ শিল্পোদ্যোগী গড়ে তুলতে এই প্রকল্প সহায়ক হবে।
অর্থমন্ত্রী আরও বলেন, প্রধানমন্ত্রী মৎস সম্পদ যোজনার আওতায় মৎস পালন মন্ত্রক, মাছ চাষের ক্ষেত্রে মৎসজীবিদের সহায়তা করবে। পরিকাঠামো তৈরি, আধুনিকীরকরণ, উৎপাদন, গুনগতমান বজায় রাখার মতো গুরুত্বপূর্ণ বিষয়ে মৎস পালনের সঙ্গে যুক্ত ব্যক্তিদের এই যোজনার আওতায় সহায়তা করা হবে।
কৃষি ক্ষেত্রে পরিকাঠামো আরও বিনিয়োগের লক্ষ্যে সরকারের অঙ্গিকারের কথা বাজেট ভাষণে উল্লেখ করে শ্রীমতি সীতারমন বলেন, পুনর্নবীকরণযোগ্য শক্তি ক্ষেত্রে বেসরকারি উদ্যোগের অংশগ্রহণ বাড়াতে বাঁশ এবং কাঠের মতো উৎপাদনে সরকার সাহায্য করবে। তিনি বলেন, অন্নদাতারা শক্তিদাতাও হতে পারেন। আগামী ৫ বছরে কৃষকদের কল্যাণে ১০ হাজারটি সংগঠন স্হাপনের কথা বাজেটে উল্লেখ করা হয়েছে। সমবায়ভিত্তিক এই সংগঠনগুলি গোখাদ্য, দুধ সংগ্রহ, প্রক্রিয়াকরণ এবং বাজারজাত করার ক্ষেত্রে সাহায্য করবে।
অর্থমন্ত্রী বলেন, কৃষিজ পণ্যের বাজারজাতকরণ প্রক্রিয়ায় ই-ন্যামের সুবিধা পাওয়ার জন্য কেন্দ্র রাজ্য সরকারগুলির সঙ্গে একযোগে কাজ করবে। চাষিদের জন্য সহজে ব্যবসা করা এবং সহজ জীবনযাপনের লক্ষ্যে বিভিন্ন উদ্যোগ নেওয়া হয়েছে। স্বাধীনতার ৭৫তম বর্ষে আমাদের কৃষকদের আয় দ্বিগুন করার লক্ষ্যে সরকার নানা পদক্ষেপ নিয়েছে বলে অর্থমন্ত্রী জানিয়েছেন।
CG/CB/NS
(Visitor Counter : 133
অর্থমন্ত্রক
কেন্দ্রীয় অর্থমন্ত্রীর পৌরহিত্যে আর্থিক স্থিতিশীলতা ও উন্নয়ন পর্ষদের বিংশতিতম বৈঠক
নয়াদিল্লি, ২০ জুন ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরহিত্যে বুধবার নতুন দিল্লিতে আর্থিক স্থিতিশীলতা ও উন্নয়ন পর্ষদের  বিংশতিতম বৈঠক অনুষ্ঠিত হয়। বৈঠকে ব্যাঙ্ক ও ব্যাঙ্ক বহির্ভূত আর্থিক প্রতিষ্ঠানের সঙ্গে যুক্ত বিভিন্ন বিষয়ের পাশাপাশি বর্তমান বিশ্ব ও দেশীয় অর্থ ব্যবস্থা তথা আর্থিক স্থিতিশীলতা নিয়ে পর্যালোচনা করা হয়। পরিষদের পক্ষ থেকে সুসংবদ্ধ আর্থিক তথ্যের সমাবেশ ও বিশ্লেষণমূলক কাজে সুবিধার জন্য অর্থ সংক্রান্ত তথ্য পরিচালনা কেন্দ্র স্থাপনের অগ্রগতি সম্পর্কে বৈঠকে অবহিত করা হয়। এছাড়াও, আর্থিক ক্ষেত্রের সুরক্ষার জন্য সাইবার নিরাপত্তা কাঠামোকে আরও জোরদার করতে কম্প্যুটার এমার্জেন্সি রেসপন্স টিম গঠনের বিষয়েও জানানো হয়। কেন্দ্রীয় বাজেটের জন্য আর্থিক ক্ষেত্রের নিয়ামক সংস্থাগুলির মতামত ও পরামর্শ জানার ব্যাপারেও বৈঠকে আলোচনা হয়েছে। ২০১৯ – ২০ সাধারণ বাজেটের জন্য আর্থিক ক্ষেত্রের সঙ্গে যুক্ত সমস্ত নিয়ামক সংস্থা ইতিমধ্যেই তাদের প্রস্তাব পেশ করেছে।
ভারতীয় রিজার্ভ ব্যাঙ্কের গভর্নরের নেতৃত্বে গঠিত আর্থিক স্থিতিশীলতা ও উন্নয়ন পর্ষদের উপ-কমিটির পক্ষ থেকে গৃহীত বিভিন্ন পদক্ষেপগুলির বিষয়েও বৈঠকে আলোচনা হয়েছে। এই বৈঠকে অর্থ তথা কর্পোরেট বিষয়ক মন্ত্রকের প্রতিমন্ত্রী শ্রী অনুরাগ ঠাকুর, রিজার্ভ ব্যাঙ্কের গভর্নর শ্রী শক্তিকান্ত দাস, কেন্দ্রীয় অর্থ ও আর্থিক বিষয়ক দপ্তরের সচিব শ্রী সুভাষ চন্দ্র গর্গ, আর্থিক পরিষেবা দপ্তরের সচিব শ্রী রাজীব কুমার, কর্পোরেট বিষয়ক মন্ত্রকের সচিব শ্রী ইনজেটি শ্রীনিবাস, রাজস্ব সচিব শ্রী অজয় ভূষণ পান্ডে, অর্থ মন্ত্রকের মুখ্য অর্থনৈতিক উপদেষ্টা ডঃ কৃষ্ণমূর্তি ভি সুব্রহ্মমোনিয়াম সহ কেন্দ্রীয় সরকার ও আর্থিক ক্ষেত্রের সঙ্গে যুক্ত নিয়ামক সংস্থাগুলির উচ্চ পদস্থ আধিকারিকরা উপস্থিত ছিলেন।
CG/BD/SB
(Visitor Counter : 109
প্রতিরক্ষামন্ত্রক
দ্বিপাক্ষিক আলাপ-আলোচনার জন্য ভারত সফরে কাজাখস্তানের প্রতিরক্ষা মন্ত্রী
নয়াদিল্লি, ০৭ এপ্রিল, ২০২১
কাজাখস্তানের প্রতিরক্ষা মন্ত্রী লেঃজেঃ নুরলান ইয়ারমেকবায়েভ ৭-১০ এপ্রিল পর্যন্ত ভারত সফর করবেন। সেদেশের প্রতিরক্ষা মন্ত্রী আজ যোধপুরে এসে পৌঁছবেন। সেখান থেকে তিনি জয়সালমের, নতুন দিল্লি ও আগ্রায় যাবেন। এদের সফরকালে তাঁর দ্বিপাক্ষিক বৈঠক ও প্রতিরক্ষা প্রতিষ্ঠানগুলি ঘুরে দেখার পূর্ব-নির্ধারিত কর্মসূচি রয়েছে।
সেদেশের প্রতিরক্ষা মন্ত্রী আগামী ৯ তারিখ নতুন দিল্লিতে ভারতের প্রতিরক্ষা মন্ত্রী শ্রী রাজনাথ সিং-এর সঙ্গে দ্বিপাক্ষিক বৈঠকে মিলিত হবেন। লেঃজেঃ ইয়ারমেকবায়েভ সেদেশের প্রতিরক্ষা মন্ত্রী হিসাবে পুনরায় দায়িত্ব গ্রহণের পর এটিই হবে শ্রী রাজনাথ সিং-এর সঙ্গে তাঁর প্রথম বৈঠক।
উল্লেখ করা যেতে পারে, গত বছর ৫ সেপ্টেম্বর মস্কোতে সাংহাই সহযোগিতা সংগঠনের প্রতিরক্ষা মন্ত্রীদের বৈঠকের পাশাপাশি, শ্রী সিং এবং লেঃজেঃ ইয়ারমেকবায়েভ বৈঠকে বসেছিলেন। ভারতের প্রতিরক্ষা মন্ত্রীর আমন্ত্রণে লেঃজেঃ ইয়ারমেকবায়েভ এদেশ সফরে আসছেন।
CG/BD/SB
(Visitor Counter : 128
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭২ কোটি ৩২ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ১১ কোটি ১৮ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ২১ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭২ কোটি ৩২ লক্ষ ৩৪ হাজার টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ১৮ লক্ষ ৩৮ হাজার ৪২৭টি টিকার ডোজ হাতে রয়েছে।
CG/SS/SKD/
(Visitor Counter : 75
প্রধানমন্ত্রীরদপ্তর
ডিংকো সিং-এর প্রয়াণে প্রধানমন্ত্রীর শোকজ্ঞাপন
নতুন দিল্লি, ১০ জুন, ২০২১
প্রধানমন্ত্রী শ্রী নরেন্দ্র মোদী মুষ্টিযোদ্ধা ডিংকো সিং-এর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন :
“ডিংকো সিং ছিলেন একজন অসাধারণ ক্রীড়া ব্যক্তিত্ব, এক অসামান্য মুষ্টিযোদ্ধা, যিনি বেশ খ্যাতি লাভ করেছিলেন এবং মুষ্টিযুদ্ধ-র জনপ্রিয়তাকে বাড়িয়ে তুলতে অগ্রণী ভূমিকা নিয়েছিলেন। তাঁর মৃত্যুতে আমি শোকাহত। তাঁর পরিবার এবং অনুরাগীদের প্রতি সমবেদনা জানাচ্ছি। ওম শান্তি।”
CG/SS/SKD
(Visitor Counter : 137
স্বাস্থ্যওপরিবারকল্যাণমন্ত্রক
কোভিড-১৯ এর পরীক্ষার জন্য বাধা দূর করা হল
বেসরকারী চিকিৎসকরাও কোভিড-১৯ এর পরীক্ষার সুপারিশ করতে পারবেন
মোট নমুনা পরীক্ষা শীঘ্রই ১ কোটিতে পৌঁছাবে
নয়াদিল্লি, ২ জুলাই, ২০২০
লালারসের নমুনার পরীক্ষার মাধ্যমে কোভিড-১৯-এর সংক্রমণ শনাক্তকরণের পরিমাণ খুব শীঘ্রই ১ কোটিতে পৌঁছেবে। কেন্দ্র সবরকমের বাধা দূর করায় এটা সম্ভব হচ্ছে। আজ পর্যন্ত মোট ৯০,৫৬,১৭৩টি নমুনা পরীক্ষা করা হয়েছে। দেশে বর্তমানে ১,০৬৫টি পরীক্ষাগার রয়েছে যার মধ্যে সরকারি পরীক্ষাগার ৭৬৮টি এবং বেসরকারি পরীক্ষাগার ২৯৭টি। এর ফলে, প্রতিদিন নমুনা পরীক্ষার ক্ষমতা বৃদ্ধি পাচ্ছে। গতকাল ২,২৯,৫৫৮ জনের নমুনা পরীক্ষা করা হয়।
কেন্দ্র কোভিড-১৯-এর পরীক্ষার জন্য এক যুগান্তকারী সিদ্ধান্ত গ্রহণ করেছে। এখন থেকে সরকারি চিকিৎসকরা ছাড়াও যে কোন নিবন্ধীকৃত চিকিৎসক এই পরীক্ষার সুপারিশ করতে পারবেন। বেসরকারি চিকিৎসকরা সহ যে কোন যোগ্য চিকিৎসক যাতে এই পরীক্ষা করার সুপারিশ করতে পারেন কেন্দ্র সেই মর্মে রাজ্য এবং কেন্দ্রশাসিত অঞ্চলের প্রশাসনকে প্রয়োজনীয় পদক্ষেপ নেওয়ার পরামর্শ দিয়েছে।
এই মহামারীর সংক্রমণ আটকানোর জন্য সেটিকে দ্রুত চিহ্নিত করার কৌশল কেন্দ্র রাজ্য ও কেন্দ্রশাসিত অঞ্চলগুলিকে মেনে চলারও পরামর্শ দিয়েছে। এর ফলে ‘টেস্ট౼ ট্র্যাক ౼ট্রিট’-এর মাধ্যমে সমস্ত পরীক্ষাগারগুলিতে নমুনা পরীক্ষা করে সংক্রমিতদের দ্রুত চিকিৎসা করা সম্ভব হবে।
আইসিএমআর এক সুদুর প্রসারী নীতি অনুসারে পরীক্ষাগারগুলিকে নির্দেশ দিয়েছে, তারা যেন নিয়ম মেনে যে কোন মানুষের নমুনা পরীক্ষা করে এবং কেউ পরীক্ষা করাতে চাইলে রাজ্য কতৃপক্ষ তাঁকে বাধা দিতে পারবে না। কারণ দ্রুত পরীক্ষা করলে কেউ সংক্রমিত কিনা সেটি বোঝা যাবে এবং অনেকের প্রাণ বাঁচবে।
কোভিড-১৯ এর নমুনা পরীক্ষার সবথেকে ভালো পদ্ধতি র্যাযপিড অ্যান্টিজেন টেস্ট। কেন্দ্র, রাজ্যগুলিকে আরটি-পিসিআর পদ্ধতির পাশাপাশি এই পদ্ধতি ব্যবহারের উপর গুরুত্ব দিয়েছে। আইসিএমআরের নির্দেশিকা মেনে এই পরীক্ষা কন্টেনমেন্ট এলাকায় এবং হাসপাতালে করা যাবে। র্যা পিড অ্যান্টিজেন টেস্ট সহজ, দ্রুত ও নিরাপদ একটি পরীক্ষা౼যার স্বীকৃত কিট প্রচুর সরবরাহ করা হচ্ছে। এর মাধ্যমে আরো বেশি পরীক্ষা করা যাবে।
কেন্দ্র নমুনা পরীক্ষা আরো ব্যাপকভাবে করার জন্য রাজ্য ও কেন্দ্রশাসিত অঞ্চলগুলিকে পরীক্ষা শিবির, মোবাইল ভ্যান ইত্যাদির ব্যবহার করতে পরামর্শ দিয়েছে। এর ফলে যাদের সংক্রমণের লক্ষণ দেখা যাচ্ছে, যারা তাঁদের সংস্পর্শে এসেছেন౼তাঁদের সকলের বাড়ির দোরগোড়ায় নমুনা পরীক্ষা করার সুযোগ তৈরি হবে। এক্ষেত্রে র্যা পিড আন্টিজেন টেস্টের মাধ্যমে এই পরীক্ষা করা যাবে।
(CG/CB/DM
স্বাস্থ্যওপরিবারকল্যাণমন্ত্রক
ভারত সরকার এপর্যন্ত রাজ্য ও কেন্দ্রশাসিত অঞ্চলগুলিকে বিনামূল্যে ১৭.৫৬ কোটি টিকার ডোজ সরবরাহ করেছে
নতুন দিল্লি, ০৯ মে, ২০২১
অতিমারির বিরুদ্ধে লড়াইয় ও মোকাবিলায় ভারত সরকারের ৫টি গুরুত্বপূর্ণ কৌশলের মধ্যে অন্যতম হল টিকাদান।
কোভিড-১৯ টিকাদান পর্বের তৃতীয় পর্যায়ে গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ থেকে ৪৪ বছর বয়সীদের টিকাদান পর্ব শুরু হয়েছে। যোগ্য ব্যক্তিরা গত ২৮ এপ্রিল থেকে কো-উইন পোর্টাল  অথবা আরোগ্যসেতু অ্যাপের মাধ্যমে নাম নথিভুক্ত করাতে পারছেন।
ভারত সরকার এপর্যন্ত রাজ্য ও কেন্দ্রশাসিত অঞ্চলগুলিকে বিনামূল্যে ১৭ কোটি ৫৬ লক্ষ ২০ হাজার ৮১০টি টিকার ডোজ সরবরাহ করেছে। এর মধ্যে আজ সকাল ৮টা পর্যন্ত পাওয়া তথ্য অনুযায়ী অপচয় সহ ১৬ কোটি ৮৩ লক্ষ ৭৮ হাজার ৭৯৬টি ডোজ খরচ করা হয়েছে।
এখনও পর্যন্ত রাজ্য ও কেন্দ্রশাসিত অঞ্চলগুলির কাছে ৭২ লক্ষ ৪২ হাজার ১৪টি কোভিড টিকার ডোজ রয়েছে। এছাড়াও আগামী তিন দিনে রাজ্য ও কেন্দ্রশাসিত অঞ্চলগুলিকে আরও ৪৬ লক্ষ ৬১ হাজার ৯৬০টি টিকার ডোজ সরবরাহ করা হবে।
SC/SS/SKD/
(Visitor Counter : 143
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭২ কোটি ৯৫ লক্ষ ছাড়িয়েছে
দেশে গত ২৪ ঘণ্টায় ১১ লক্ষ ৬৬ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৬৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৪ হাজার ১১৩
এই মুহূর্তে করোনায় চিকিৎসাধীনের সংখ্যা ৪ লক্ষ ৭৮ হাজার ৮৮২
সাপ্তাহিক-ভিত্তিতে আক্রান্তের হার ৩.৯৯ শতাংশ
নয়াদিল্লি, ১৪ ফেব্রুয়ারি, ২০২২
ভারতে এ পর্যন্ত ১,৭২,৯৫,৮৭,৪৯০টি টিকার ডোজ দেওয়া হয়েছে। গতকাল টিকা দেওয়া হয়েছে ১১,৬৬,৯৯৩ জনকে।
স্বাস্থ্য কর্মীদের মধ্যে ১,০৩,৯৯,৪৯৬ জন টিকার প্রথম ডোজ, ৯৯,৩২,৭৬২ জন টিকার দ্বিতীয় ডোজ এবং ৩৮,৮৬,৬০১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০৫,৩৫৯ জন প্রথম ডোজ, ১,৭৩,৭৯,৩২৭ জন দ্বিতীয় ডোজ এবং ৫৪,০৮,৯২১ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,২১,৩২,০৫৩ জন এবং দ্বিতীয় ডোজ পেয়েছেন ১,৫০,১৪,৮০১ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,৮২,৪৩,৬১৪ জন এবং দ্বিতীয় ডোজ পেয়েছেন ৪২,৬৮,৫৩,৬৪৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,১৬,৬৬,৬৬৫ জন। আর দ্বিতীয় ডোজ পেয়েছেন ১৭,৬৪,০৪,৫৬৪ জন। যাঁদের বয়স ৬০-এর ওপরে তাঁদের মধ্যে ১২,৫৯,১৮,৬৩১ জন প্রথম ডোজ, ১০,৯৯,০৭,৪৪৯ জন দ্বিতীয় ডোজ এবং ৮০,৩৩,৬০৩ জন সতর্কতামূলক ডোজ পেয়েছেন। এ পর্যন্ত দেশে মোট ১,৭৩,২৯,১২৫টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৯১ হাজার ৯৩০ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ১৬ লক্ষ ৭৭ হাজার ৬৪১ জন সুস্থ হয়ে উঠেছেন। জাতীয় আরোগ্য লাভের হার ৯৭.৬৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩৪ হাজার ১১৩ জন। বর্তমানে ৪ লক্ষ ৭৮ হাজার ৮৮২ জন চিকিৎসাধীন। দেশে মোট সংক্রমিতের মাত্র ১.১২ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১০ লক্ষ ৬৭ হাজার ৯০৮টি নমুনা পরীক্ষা করা হয়েছে। এ পর্যন্ত দেশে ৭৫ কোটি ১৮ লক্ষ ০৩ হাজার ৭৬৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৩.৯৯ শতাংশ এবং দৈনিক সংক্রমণের হার ৩.১৯ শতাংশ।
CG/CB/SB
(
মহাকাশদপ্তর
প্রথম মানববাহী অভিযান
নয়াদিল্লি, ০৫ ডিসেম্বর, ২০১৯
মানববাহী মহাকাশ অভিযান ‘গগণায়ন’এর জন্য ২০২১এর ডিসেম্বর মাসে লক্ষ্যমাত্রা ধরা হয়েছে। কেন্দ্রীয় সরকার ‘গগণায়ন’ প্রকল্পের অনুমোদন দিয়েছে। ইতিমধ্যেই এই অভিযানের জন্য বিভিন্ন কর্মপরিকল্পনা তৈরি করা হয়েছে এবং প্রস্তুতির কাজ শুরু হয়েছে। এই অভিযানের জন্য পরীক্ষা-নিরীক্ষাও চালানো হচ্ছে। ‘গগণায়ন’ অভিযানে সদস্যদের নির্বাচন এবং তাদের প্রশিক্ষণ শুরু হয়েছে রাশিয়ায়। ইসরো এই ‘গগণায়ন’ অভিযানের জন্য জিএসএলভি মার্ক-থ্রি লঞ্চারকে বেছে নিয়েছে। এই জিএসএলভি মার্ক-থ্রিতে মানব অভিযানের প্রক্রিয়া ভালোভাবেই এগোচ্ছে। মহাকাশযান নির্মাণ এবং সেই সংক্রান্ত নানা কর্মকান্ডে প্রযুক্তিগতভাবে সাহায্য করার ক্ষেত্রে ইসরোর যথেষ্ঠই অভিজ্ঞতা রয়েছে। এই অভিযানে প্রত্যেক সদস্যদের নিরাপত্তা সুনিশ্চিত করতে ইসরো নানা পদক্ষেপ নিয়েছে। এক্ষেত্রে ইসরো বিভিন্ন জাতীয় এবং আন্তর্জাতিক সংস্হার সঙ্গে একযোগে পরিকল্পনা তৈরি করেছে। ইতিমধ্যেই ডিআরডিও ল্যাব, ভারতীয় বায়ুসেনা এবং রাশিয়ার মহাকাশ গবেষণা সংস্হার সঙ্গে চুক্তিও করা হয়েছে।
লোকসভায় এক প্রশ্নের লিখিত উত্তরে একথা জানিয়েছেন উত্তর পূর্বাঞ্চল দপ্তরের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণঅভিযোগ এবং পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/SS/NS
(Visitor Counter : 143
রেলমন্ত্রক
স্টেশন চত্বরে যন্ত্রচালিত পরিষ্কার-পরিচ্ছন্নতা ব্যবস্থা প্রসঙ্গে রেল প্রতিমন্ত্রী
নয়াদিল্লি, ১০ আগস্ট, ২০১৮
স্টেশন চত্বরগুলিকে পরিষ্কার-পরিচ্ছন্ন রাখতে রেলের গুরুত্বপূর্ণ স্টেশনগুলিতে যন্ত্রচালিত পরিচ্ছন্নতা ব্যবস্থা চালু করার উদ্যোগ নেওয়া হয়েছে। স্টেশন চত্বরের বিভিন্ন জায়গা-সহ প্ল্যাটফর্মগুলির পরিষ্কার-পরিচ্ছন্নতার জন্য এই উদ্যোগ গ্রহণ করা হয়েছে। লোকসভায় বৃহস্পতিবার  এক প্রশ্নের লিখিত জবাবে একথা জানান রেল প্রতিমন্ত্রী শ্রী রাজেন গোহাঁই।
তিনি আরও জানান, পরিষ্কার-পরিচ্ছন্নতা বজায় রাখার জন্য উচ্চ-ক্ষমতাসম্পন্ন জলপাম্প, যন্ত্রচালিত ফ্লোর স্ক্রাবার, ফ্লিপার, ব্যাটারি-চালিত স্ক্রাবার, ভ্যাকুয়াম ক্লিনার প্রভৃতি ব্যবহার করা হয়। তবে, এই যন্ত্রগুলিকে পরিচালনার জন্য কর্মীও রয়েছেন। পেশাদার সংস্থার মাধ্যমে পরিচ্ছন্নতার কাজ করা হয়।
পরিষ্কার-পরিচ্ছন্নতার ওপর নজর রাখতে রেল আধিকারিকরা নিয়মিত স্টেশন চত্বর পরিদর্শনে যান। ঘাটতি থাকলে তা চিহ্নিত করে প্রতিকারের পরামর্শ দেন। গুরুত্বপূর্ণ স্টেশনগুলিতে পরিষ্কার-পরিচ্ছন্নতার কাজে নজর রাখতে সিসিটিভি-র সাহায্য নেওয়া হয়। স্বচ্ছ ভারত অভিযানের আওতায় শৌচাগারগুলিতে পরিষ্কার-পরিচ্ছন্নতা ও স্বাস্থ্যকর পরিবেশ বজায় রাখা, জনসচেতনতা অভিযান এবং নিয়মিত নজরদারি অভিযানের ওপর গুরুত্ব দেওয়া হচ্ছে বলেও শ্রী গোহাঁই জানান।
SSS/BD/DM/…
(Visitor Counter : 37
বস্ত্রমন্ত্রক
হোম এক্সপো ইন্ডিয়া ২০১৯ শুরু হল
নয়াদিল্লি, ১৬ এপ্রিল, ২০১৯
গ্রেটার নয়ডার ইন্ডিয়া এক্সপো সেন্টার অ্যান্ড মার্টে আজ থেকে শুরু হল অষ্টম ‘হোম এক্সপো ইন্ডিয়া, ২০১৯’। হস্তশিল্পের রপ্তানি উন্নয়ন পর্ষদ ইপিসিএইচ তিনদিনের এই প্রদর্শনীর আয়োজন করেছে।
প্রদর্শনীতে বাছাই করা উন্নতমানের সামগ্রী ৫০টিরও বেশি দেশের বিক্রেতাকে দেখানো হচ্ছে। এই দেশগুলির মধ্যে রয়েছে – মার্কিন যুক্তরাষ্ট্র, ইউরোপের নানা দেশ, আর্জেন্টিনা, ব্রাজিল, চিলি, সংযুক্ত আরব আমিরশাহী প্রভৃতি।
‘হোম এক্সপো ইন্ডিয়া’তে ঘর সাজানোর জিনিসপত্র, আসবাবপত্র, নানা ধরণের বস্ত্রের ওপর বিশেষ জোর দেওয়া হয়। ৫০০টি কোম্পানি আগামী ১৮ তারিখ পর্যন্ত তাদের উৎপাদিত দ্রব্য এই প্রদর্শনীতে দেখাবে।
এই প্রদর্শনীতে উত্তর-পূর্ব ভারত সহ অন্যান্য অঞ্চলের শিল্পীদের তৈরি জিনিসপত্র দর্শকদের আকৃষ্ট করে।
CG/CB/DM
(Visitor Counter : 75
জাহাজচলাচলমন্ত্রক
শ্রী মনসুখ মাণ্ডব্য আজ 'সরদ-পোর্টস'-এর সূচনা করেছেন
নয়াদিল্লি, ১০ সেপ্টেম্বর, ২০২০
জাহাজ চলাচল দপ্তরের স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী মনসুখ মাণ্ডব্য আজ সোসাইটি ফর অ্যাফরডেবল রিড্রেসাল অফ ডিসপিউটস–পোর্টস -এর সূচনা করেছেন। অনলাইনের মাধ্যমে এই অনুষ্ঠানে মন্ত্রী এই ব্যবস্থাকে যুগান্তকারী বলে বর্ণনা করেছেন কারণ, এর সাহায্যে ভারতের বন্দর শিল্পে আশা, বিশ্বাস এবং ন্যায় সুনিশ্চিত হবে। শ্রী মাণ্ডব্য আরও বলেছেন, সরদ-পোর্টস-এর মাধ্যমে দ্রুত বিভিন্ন আইনি সমস্যার স্বচ্ছভাবে নিষ্পত্তি করা যাবে।
মন্ত্রকের সচিব ডঃ সঞ্জীব রঞ্জন বলেছেন, বর্তমানে দেশের সব বড় বড় বন্দরগুলি 'ল্যান্ডলর্ড মডেল'-এ পরিণত হবে। সরদ-পোর্টস-এর সাহায্যে বেসরকারি সংস্থাগুলি এখানে ব্যবসা-বাণিজ্য করতে আস্থা পাবে। সমুদ্রে ব্যবসা-বাণিজ্যের ক্ষেত্রে সহজে ব্যবসা করার পথও এতে প্রশস্ত হবে। ১৮০৭ সালের সোসাইটিজ রেজিস্ট্রেশন আইন অনুসারে নতুন এই ব্যবস্থা কার্যকর হল। এর ফলে, বিভিন্ন সমস্যার দ্রুত কম খরচে নিষ্পত্তি হবে। মীমাংসাকারীরা সংশ্লিষ্ট ক্ষেত্রের বিশেষজ্ঞ হওয়ায় নানা সমস্যার সমাধান সঠিকভাবে হবে। সরদ-পোর্টস দেশের বড় বড় বন্দরগুলির জাহাজ সংক্রান্ত বিভিন্ন ব্যবস্থাপনা, জেটি, টার্মিনাল সহ বেসরকারি বন্দরের ক্ষেত্রে নানা রকমের পরামর্শ দেবে।
প্রধানমন্ত্রী শ্রী নরেন্দ্র মোদী মডেল কনশেসন এগ্রিমেন্টের সংশোধনের অনুমোদন করেছিলেন। ২০১৮-র জানুয়ারিতে এই সংশোধনীর প্রস্তাব গৃহীত হওয়ার ফলে সরকারি-বেসরকারি অংশীদারিত্বে চলা বড় বড় বন্দরগুলির সমস্যার দ্রুত নিষ্পত্তি হওয়া সম্ভব।
(CG/CB/DM
শিল্পওবাণিজ্যমন্ত্রক
ভারতের রপ্তানি ২০১৭-১৮’তে রেকর্ড বৃদ্ধি পেয়েছে – সুরেশ প্রভু
নয়াদিল্লি, ২৬ জুলাই ২০১৮
আন্তর্জাতিক শিল্প বাণিজ্য ক্ষেত্রে সংরক্ষণবাদ বৃদ্ধি পাওয়া সত্ত্বেও, ভারতের রপ্তানি চলতি অর্থবর্ষে লক্ষ্যণীয় হারে বেড়ে ৩৫০ বিলিয়ন মার্কিন ডলারে পৌঁছবে বলে মনে করা হচ্ছে। বণিকসভা অ্যাসোচেম আয়োজিত পরিষেবা ক্ষেত্রে উৎকর্ষ পুরস্কার প্রদান শীর্ষক এক অনুষ্ঠানে বুধবার  একথা জানান কেন্দ্রীয় শিল্প ও বাণিজ্য মন্ত্রী শ্রী সুরেশ প্রভু।
তিনি বলেন, ভারতীয় অর্থনীতিতে পরিষেবা ক্ষেত্র অন্যতম চালিকাশক্তি হয়ে উঠতে চলেছে। অর্থনীতিতে এই ক্ষেত্রের অবদান ২০২৫ নাগাদ ৩ ট্রিলিয়ন মার্কিন ডলারে গিয়ে পৌঁছবে। পরিষেবা ব্যবস্থার প্রসার ও মানোন্নয়নের জন্য বাণিজ্য মন্ত্রক ১২টি গুরুত্বপূর্ণ ক্ষেত্রকে চিহ্নিত করেছে বলে জানিয়ে শ্রী প্রভু বলেন, ক্ষেত্র বিশেষে পৃথক পৃথক কর্মপরিকল্পনা ও উদ্যোগ গ্রহণের ব্যাপারে কেন্দ্রীয় মন্ত্রিসভা ৫০০ কোটি টাকার তহবিল সংস্থানে অনুমোদন দিয়েছে।
শ্রী প্রভু আরও বলেন, ভারতের উৎপাদনশীলতা বাড়াতে ও প্রতিযোগিতার বাজারের প্রসারে পরিষেবা ক্ষেত্র গুরুত্বপূর্ণ অবদান রাখছে। সুদক্ষ ও উচ্চ গুণমানসম্পন্ন পরিষেবা প্রদানের ফলে বিভিন্ন ক্ষেত্রের রপ্তানি পরিমাণ যেমন বাড়বে, তেমনই দেশে কর্মসংস্থান সৃষ্টিতে সাহায্য করবে বলে তিনি অভিমত প্রকাশ করেন।
এই উপলক্ষে শ্রী প্রভু জ্ঞান সংক্রান্ত এক সমীক্ষা রিপোর্ট প্রকাশ করেন এবং ২৮টি ক্ষেত্রকে উৎকর্ষ পরিষেবা পুরস্কার প্রদান করেন।
CG/BD/SB…
(Visitor Counter : 30